03/02/2015 | Administración LocalMunicipal
Sada
Secretaría
Bases concurso baile de disfraces e karaoke, entroido 2015

Esta Alcaldía aprobou, mediante o Decreto 56/2015, do 23 de xaneiro, as seguintes bases e convocatoria: É obxecto das presentes bases regular o concurso de disfraces e karaoke da Festa do Entroido 2015.2.1. Poderán participar todas aquelas persoas interesadas entre as asistentes á actividade. No caso do concurso do Baile de Disfraces non será necesario inscribirse previamente, entendéndose que estarán incluídas todas as persoas que se acheguen e participen das coreografías.2.2. No concurso de parodia “Tu careta me suena” será necesario facer unha inscrición previa, na que se especificará o artista escollido e a canción que se vai parodiar. Por megafonía organizarase a hora de inicio do concurso, e avisarase ás persoas inscritas da súa orde de participación.2.3. En ambos concursos participarase nunha categoría ÚNICA, agrupando participantes individuais e grupos.3.1. Non será necesaria unha inscrición previa para o concurso de baile. Abondará con achegarse a participar das coreografías dirixidas polos monitores no escenario.3.2. No caso do concurso de karaoke será necesario inscribirse na mesma carpa, e solicitar unha canción a interpretar.4.1. Serán considerados participantes no baile de Entroido todas as persoas que participen das coreografías. Haberá categoría ÚNICA. O xurado disporá dunha táboa para a valoración dos participantes durante a sesión de baile. Será imprescindible estar disfrazado para optar ós premios.4.2. Os participantes no concurso de parodias “Tu careta me suena” solicitarán unha canción a representar. Poderase participar de maneira individual ou colectiva. Será imprescindible participar disfrazado (sempre que sexa posible imitando ós artistas que se vai representar) para optar ós premios.5.1. A proposta da Alcaldía ou de en quén ésta delegue, proporase un xurado composto polo menos por 3 persoas. No caso do baile de disfraces terase en conta a opinión dos monitores de danza. No caso do “Tu careta me suena” o xurado poderá asesorarse ou ter en conta a opinión de persoas do público asistente.5.2. O xurado deberá valorar: a) a enerxía, coordinación, sentido do ritmo e desenfado na execución das coreografías no concurso do baile de disfraces. estética, orixinalidade e creatividade dos disfraces. b) calidade da interpretación das cancións no caso do concurso “Tu careta me suena”. c) posta en escena, imitación dos artistas escollidos d) calidade do disfrace, detalles da maquillaxe, máscaras e demais complementos propios do Entroido, elaboración propia/artesanal. Disporase dunha táboa para axudar a realizar a valoración nos diferentes concursos. Cada criterio valorarase de 0 a 10 puntos para obter a puntuación final. Á finalización do desfile os compoñentes do xurado reuniranse para fallar o resultado e facer público os 3 premios de cada concurso. Os mellores serán os que reúnan unha maior puntuación total, despois da suma das valoracións parciais de cada membro do xurado.5.3. O xurado poderá descartar dos concursos a aqueles participantes que se comporten indecorosamente ou exhiban comportamentos que poidan considerarse ofensivos, vexatorios ou de mal gusto, tanto cara o público como cara a organización.5.4. O xurado, previa xustificación, poderá declarar deserto o concurso ou algún dos premios establecidos.6.1. No caso do “Baile de Disfraces” do 17 de febreiro, haberá un premio de 150€ para o/a gañador/a do concurso. O xurado proporá tamén un segundo premio, que recibirá 100€. Para o terceiro mellor valorado neste concurso haberá premio de 50€. 6.2. No caso do concurso “Tu careta me suena”, haberá un premio de 150€ para o gañador. Haberá 100€ para o/a segundo/a mellor clasificado/a e 50€ para o/a terceiro/a.6.3. O xurado, previa xustificación, poderá declarar desertos todos ou algún dos premios a conceder.6.4. As persoas premiadas recibirán un “vale” polo importe do premio. Con este documento será necesario presentar na Oficina Municipal de Información Xuvenil (O. M. I. X.) unha copia do seu D. N. I., declaración responsable de non estar incurso en ningunha das causas previstas no artigo 13 da lei xerakld e subvencións e un certificado de conta bancaria do que sexan titulares, e na que desexen que se ingrese o premio.6.5. No caso de que os premiados sexan menores de idade será necesario presentar na Oficina Municipal de Información Xuvenil (O. M. I. X.) en horario de 9:00h. a 14:00h. e de 16:00h. a 18:00h. de luns a venres, a seguinte documentación: • Copia do libro de familia (se procede). • Copia do DNI dos premiados (se dispoñen). • Copia do DNI dos interesados, dos pais ou, representante legal. • Documento de designación de conta bancaria que se facilitará pola organización e que deberá ser asinado polos interesados ou polos pais ou representante legal en caso de menores. • Certificado bancario (IBAN) do número de conta designado. Todos os participantes, polo feito de selo, aceptan as presentes bases na súa totalidade. O órgano competente para a ordenación, instrucción e resolución do procedemento derivado das presentes bases será a Alcaldía. Sada, 26 de xaneiro de 2015 O alcalde, Ernesto Anido Varela